**Ufullstendig liste**: Denne listen er ufullstendig og du kan hjelpe Wikipedia ved å utvide den.

*Se også: Liste over muslimske trossamfunn i Norge*
Det følgende er en **liste over moskéer i Norge**. De dominerende pakistanske moskéene representerer ulike grener av Barelwi-bevegelsen, en av de store muslimske vekkelsesbevegelsene i India fra 1800-tallet, som har dype røtter i sufi-tradisjonene. Bevegelsen er representert med egne moskéer i Oslo: Jamaat-e Ahl-e Sunnat, World Islamic Mission og Idara Minhaj ul-Quran. Den sørasiatiske vekkelsesbevegelsen Jamaat-i Tabligh etablerte seg i Norge i 1970-årene. En gren av det pakistanske Jamaat-i islami har egen moské i Oslo. Ahmadiyya-retningen i islam som ble etablert i 1889 var det første muslimske trossamfunnet registrert i Norge i 1957.

Videre er de tre største gruppene i tyrkisk islam representert: Milli Görus (Nasjonalt syn) som har forbindelse til det islamistiske Velferdspartiet i Tyrkia, den konservative og nasjonalistiske Suleimanli-bevegelsen samt moskeene som styres fra religionsdirektoratet i Ankara (Diyanet). Arabiskspråklige grupper har også egne moskeer; enkelte samler troende fra ulike arabiske land, slik som Det islamske forbundet (Rabita).

Central Jam-E-Mosque i Oslo er tilholdssted for World Islamic Mission, en av Norges største muslimske trossamfunn. Moskéen ble bygget i 1995, og var den første i Norge som ble oppført spesielt for formålet.

Liste over moskéer i Norge
--------------------------

| Navn | Adresse | Kommune | Fylke | Åpnet | Organisasjon | Hjemmeside |
| --- | --- | --- | --- | --- | --- | --- |
| Noor moske | Frognerveien 53 | Oslo | Oslo | 1980 | Ahmadiyya Muslimsk Trossamfunn | www.ahmadiyya.no |
| Baitun Nasr moské | Søren Bulls vei 1 | Oslo | Oslo | 2011 | Ahmadiyya Muslimsk Trossamfunn | www.furusetmoske.no  |
| Central Jamaat-e Ahl-e Sunnat | Motzfeldts gate 10 | Oslo | Oslo | 2006 | Central Jamaat-e Ahl-e Sunnat Norway | Facebookside: CJAS - Central Jamaat Ahle Sunnat Norway  |
| Central Jam-E-Mosque | Åkebergveien 28 B | Oslo | Oslo | 1995 | World Islamic Mission Norway | www.wim.no  |
| ICC-moskéen | Tøyenbekken 24 | Oslo | Oslo | 2009 | Islamic Cultural Centre Norway | www.islamic.no  |
| Tauheed moské | Olaves Hvervens vei 11 | Oslo | Oslo | 2014 | Tauheed Islamic Centre | www.tauheed.no  |
| Maryam moské | Tinnheiveien 30 | Kristiansand | Agder | 2020 | Ahmadiyya Muslimsk Trossamfunn | Facebookside: Maria Moské - Ahmadiyya muslimsk trossamfunn Kristiansand  |
|  |  |  |  |  |  |  |

Innholdsforklaring:

* *Navn*: Navn på moskéen
* *Adresse*: Hvilken adresse moskéen har
* *Åpnet*: År moskéen ble oppført/åpnet
* *Organisasjon*: Hvilken organisasjon moskéen tilhører
* *Hjemmeside*: Moskéens hjemmeside

«N/A» betegner at informasjonen ikke er tilgjengelig, foreligger, eller at det ikke eksisterer (for eksempel hvis trossamfunnet ikke har egen nettside).

Referanser
----------

1. 1 2  Kari Vogt. «Islam». Store norske leksikon. Besøkt 04.01.2023.
2. ↑  «Ahmadiyya-muslimene feirer 60 år i Norge: Konvertitten Truls (75) forstår nordmenns muslimfrykt: – Det er muslimers egen feil». *www.vg.no*. 27. mars 2017. Besøkt 8. mai 2023.
3. ↑  «Maria Moské - Ahmadiyya muslimsk trossamfunn Kristiansand». *nb-no.facebook.com*. Besøkt 4. januar 2023.

Se også
-------

* Islam i Norge
* Liste over muslimske trossamfunn i Norge

Eksterne lenker
---------------

* Islam.no Arkivert 6. november 2018 hos Wayback Machine. – Moskéer i Norge